ขออนุญาตสอบถามครับ 3-4 วันที่ผ่านมานี้มีอาการเจ็บตามท้ายทอย หัวและคอ พอเอามือคลานดูพบว่ามีก้อนปูดออกมาแล้วก็เจ็บ มันคืออาการอะไรครับ
สวัสดีค่ะ Kr Same Sameอาการเจ็บตามท้ายทอย ศีรษะ และคอดังกล่าวมานั้น อาจเกิดจาก การมีกล้ามเนื้อหรือเนื้อเยื่อที่ชั้นใต้ผิวหนังอักเสบหรือตึงตัว อาจเกิดจากการใช้งานเช่นเกร็งท่าใดท่าหนึ่งอยู่นานๆ หรือการกระทบกระแทกที่รุนแรงมาก่อนหน้านี้ สาเหตุอื่นๆเช่น มีการอักเสบหรือติดเชื้อที่ผิวหนังด้านนอก อาจมีตุ่มหนองหรือผื่นให้เห็น การมีปลายเส้นประสาทอักเสบอาจเป็นปวดจี๊ดๆ หรือมีกระดูกคอเสื่อม แต่คิดถึงได้น้อยในคนอายุน้อยไม่พบเป็นก้อนปูดเบื้องต้นพักการใช้งานบริเวณดังกล่าว ฝึกการยืดเหยียดกล้ามเนื้อที่บริเวณลำคอ งดการเกร็งท่าใดท่าหนึ่งนานๆ ถ้าปวดมากกินยาแก้ปวดเพื่อบรรเทาอาการได้ควรไปพบแพทย์หากพักการใช้งานและรับประทานยาแก้ปวดแล้วอาการไม่ดีขึ้น ปวดมากขึ้นเรื่อยๆ คลำได้ก้อนชัดเจน ร่วมกับมีประวัติอุบัติเหตุที่ศีรษะนำมาก่อนหน้านี้ด้วย